CELEX: 62009TA0323
Language: el
Date: 2010-11-24 00:00:00
Title: Υπόθεση T-323/09: Απόφαση του Γενικού Δικαστηρίου της 24ης Νοεμβρίου 2010 — Επιτροπή κατά Irish Electricity Generating [Ρήτρα διαιτησίας — Σύμβαση συναφθείσα στο πλαίσιο ειδικού προγράμματος έρευνας και τεχνολογικής αναπτύξεως, συμπεριλαμβανομένης της επιδείξεως, στον τομέα των μη πυρηνικών μορφών ενέργειας (1994-1998) — Μη εκτέλεση της συμβάσεως — Επιστροφή των προκαταβληθέντων ποσών — Τόκοι υπερημερίας — Ερημοδικία]

5.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/14
            
         Απόφαση του Γενικού Δικαστηρίου της 24ης Νοεμβρίου 2010 — Επιτροπή κατά Irish Electricity Generating
   (Υπόθεση T-323/09) (1)
   
   (Ρήτρα διαιτησίας - Σύμβαση συναφθείσα στο πλαίσιο ειδικού προγράμματος έρευνας και τεχνολογικής αναπτύξεως, συμπεριλαμβανομένης της επιδείξεως, στον τομέα των μη πυρηνικών μορφών ενέργειας (1994-1998) - Μη εκτέλεση της συμβάσεως - Επιστροφή των προκαταβληθέντων ποσών - Τόκοι υπερημερίας - Ερημοδικία)
   2011/C 38/23
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Ευρωπαϊκή Επιτροπή (εκπρόσωποι: A.-M. Rouchaud-Joët και F. Mirza, επικουρούμενοι από τους U. O’Dwyer και A. Martin, solicitors)
   
      Εναγομένη: Irish Electricity Generating Co. Ltd (Waterford, Ιρλανδία)
   
      Αντικείμενο
   
   Αγωγή βάσει ρήτρας διαιτησίας, με αίτημα να υποχρεωθεί η Irish Electricity Generating Co. Ltd να επιστρέψει το ποσό των 180 664,70 ευρώ που αντιστοιχεί στις προκαταβολές στις οποίες προέβη η Επιτροπή στο πλαίσιο της συμβάσεως WE/178/97/IE/GB, πλέον τόκων υπερημερίας.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Υποχρεώνει την Irish Electricity Generating Co. Ltd να επιστρέψει στην Ευρωπαϊκή Επιτροπή το ποσό των 180 664,70 ευρώ, πλέον τόκων υπερημερίας:
               
                           —
                        
                        
                           με ετήσιο επιτόκιο 5,56 % από τις 25 Αυγούστου 2003 έως την ημερομηνία της παρούσας αποφάσεως·
                        
                     
                           —
                        
                        
                           με το ετήσιο επιτόκιο που εφαρμόζεται βάσει της ιρλανδικής νομοθεσίας, ήτοι, επί του παρόντος, βάσει του άρθρου 26 του Debtors (Ireland) Act, 1840 (νόμος περί οφειλετών), όπως έχει τροποποιηθεί, με ανώτατο όριο ετήσιο επιτόκιο 5,56 %, από την ημερομηνία της παρούσας αποφάσεως έως την πλήρη εξόφληση της οφειλής.
                        
                     
         
               2)
            
            
               Καταδικάζει την Irish Electricity Generating στα δικαστικά έξοδα.
            
         
      (1)  ΕΕ C 256 της 24.10.2009.